
Senhe Capoulié, 

Genta reina nuvela Adelina, 
Genta reina amiga Angelica, 
Majoralas, Marojaus, 

Chars felibres, 


Per un félibre, esser elegit per tener séti au consistori es un onor egregi 
e ‘na mission plan seriosa. 
Si, auei, ‘na cigala d’aur raia sur lo revers de ma vesta, lo deves aus 
majoraus presents a Banheres-de-Bigora, mas subretot a mos tres 
pairins que m’an dreibit la porta de ‘questa prestigiosa assemblada. E 
aqui, davant vostres tots voles mercejar : 

Alan Costantini, souto-sindi de la mantenenga de Provenga, 

Micheu Tintou, assessor dau capoulié per lo Lemosin, e 

Pau Valiere, sindi de la mantenenga de lemosin. 

Confraires e amics, grand-mercés de vostra bona fisanga e de 
vostra amistat. 


- « Auzor ! credet lo governaire dau chasteu, enjucat sur ‘na genta peira 
escultada. 

- Auzor ! Auzor ! Auzor ! » crederem nos d’una sola votz, tots amassats 
dins la nauta cort dau chasteu de Ventadorn ! 

La credada de guerra daus chivaliers lemosins sonet tras las muralhas e - 
segur- ‘ribet luenh, plan luenh en segre las valadas daus rius La Sodelheta 
e La Vinha. 


Lo duc de Levis-Mirepoix, propriétari dau chasteu, avia, veiqui quauques 
temps, adobat Robert Joudoux governaire dau chasteu de Ventadorn. 
Aitau li podia trabalhar, qu’es dire chavar, trobar e estudiar las peiras, per 
essaiar de mielhs coneisser |’istoria de quel endrech, naut luec de nostra 
Lemosin. Aqui era nascut lo trobador Bernat de Ventadorm e los pus 
grands noms de nostre pais fugueren titularis dau site : los Comborn, los 
Levis-Ventadorn, los Rohan-Soubise e los Levis-mirepoix. 


Per tot vos dire, joune licean en classa de seconda, passionat desja dau 
terraire e de vielhas peiras, comencava d’escrire dins la revuda e avia 
respondut a ‘na convidacion dau director de Lemouzi. N’avia pas 
dengueras lo papier rdse que balha lo drech de menar las veituras, e qu’es 
mon pair, lo brav’Ome, que me menet. Aitanben, dins la mandinada 
frescha d’un diumenc de junh mila nou cent seissanta quatre 1964, faguet 
vertadierament coneissenc¢a dau Robert Joudoux, director de la revisda 
Lemouzi e governaire de Ventadorm. 


Dempuei queu jorn nostra relacion fuguet facha de letras, d’articles per 
la revisda, de controlles daus depaus dins las librarias, de reunions, de 
telefonadas e chausa autra. ‘Na relacion ordinari per quilhs temps, coma 
tota relacion de nostre monde, emb daus nauts e de las davaladas. 


N’avam quitament pas ‘chabar d’escrire oben de telefonar per parlar dau 

pais e de sas tradicions perdudas. Quo fasia dire a Robert Joudoux : 
« Espoca onte los liams entre las familhas e los amics eran mins 
distantas que atiei. | Atiei_ onte reinen tota l’abusanca dau 
modernisme dessicator : la television nivelanta e las « masses- 
medias », l’intrusion de las costumas d’una cultura estereotipada 
ede conflicts politics estrangiers a nostra societa 
lemosina (1982). » 


Aqui nombros son quilhs que se remembren lo laus dau majorau Rogier 
Barthe que faguet en Espalion lo vint-un de mai de mila nou cent 
quatrevint tres 1983 e que la durada fuguet, pauc que pro, mai que d’una 
ora. Parlet, ‘queu jorn, coma sabia plan ben lo far (e coma aimava far!), 
de « l’ideia latina », subject qu’avia estudiat emb lo pus grand interés. 
Parlet daus grands dau Lemosin, sos mestres, sos modeles, qu’an servit 
emb respect e onor la lenga daus trobadors e que, n’en era plenament 
assegurat, se devia de persegre |’obra. : Josep Ros, Johanes Plantadis, 
Eusebi Bombal, Jan-Baptiste Chéze, Alfred Merpillat, Amedeu Mussac, 
Jan Rebier, Renat Farmier, Albert Pestor, Rogier Teneze, Pau-Lois 
Grenier. 


E si Joudoux era tot a fait dins la linha de pensada de quilhs escrivans 
primadiers dau pais, de far coneisser lors noms auei nos fai suvenir de 
lors trabalhs e de lor memoria. 


Ne parlarai pas n’ora de temps, n’en seria pas capable e, segur, vos 
allassariat. Mas, coma ai ‘gut lo plaser de conneisser mon davancier, vos 
farai |’Oferta de pitats vidrlas de sa vita, de sas genhas, de ¢0 que fai 
qu’un escrivan, un sabent, un erudit, un saberrut director de revisda es, 
tot parier, un Ome. 


Parlar de Robert Joudoux qu’es parlar de sa familha (son pair, sa mair, 
sos reires) , de son trabalh (l’ensenhament e la transmission de las 
coneissensas) e de sa mestressa, la char de sa char, la perla de sos uelhs, 
la passion de sa vita: la revuda« Lemouzi». Si pode ausar lo 
rapropchament, la comparaison es ma fe plan delicata, diria que sa vita 
se pode escrire en tres partidas : trabalh, familha e patria ...lemosina. 


La jonessa, escola, liceu, armada 


Lo quinze dau mes d’abrial de mila nou cent trenta-nou naqueris, 9 rua 
Charcot en Briva-la-Galharda, Robert Joudoux. Fuguet la joia de son 
pair e de sa mair. Son pair, Antoni-Peire Joudoux, era ingenior dau 
trabalhs publics de l’estat e inspector daus transports departementaus de 
la Correze e sa mair, Guyte-Maria-Loisa-Yvone Texier, era femna a la 
maison. Baptisat la mesma annada dins la gleisa d’ Ayen, lo petit Robert- 
Jean a conegut ‘na urosa enfanga , coconat per sos parents e maitot, coma 
quo se fasia dins quilhs temps, per sos grands. Tots li balheren las 
vertadieras valors, ‘quela dau trabalh, de l’onestetat, dau respect de se 
mesma e daus autres, tot ¢O que fai qu’un goiat devenguesse un Ome 
respectable e tanben respectat. 


Per la pita escola, anet a |’escola primari anexa de |’escdla normala e 
quand venguet lo temps dau secondari faguet sa scolaritat au liceu 
Edmond Perrier de Tula, sans problemes cai-t-au bachelierat en mila nou 
cent cincanta-sept. 


Per lo superior lo trobem a Paris, au liceu Lois lo grand, a la facultat de 
letras e de sciencas umanas de La Sorbone puei a Bordeus-Cours Pasteur. 
Dins quilhs establissaments de bona reputacion, faguet de las estudis de 
letras classicas, coma dins lo temps, estudiet lo frances, lo latin e lo grec 
mas tanben la filosofia, l’istoria e l’archéologia gallo-romana. Son 
trabalh e sa rigor fugueren recompensats ; obtenguet lo titre de « Mestre 
es letras classicas » (emb la mention « plan bien ») e a l’universitat de 
Bordeus-tres fuguet fach « Doctor en estudis latinas e civilisacion 
antica » (d’engueras emb la mention « plan bien »). 


E, venguet lo moment de ‘nar far son temps d’armada. Lo faguet en doas 
annadas, de mila nou cent seissanta-tres a mila nou cent seissanta-cinc en 
doas periodas. Fuguet d’abord sodard en Alemanha, a Baden-Oos, per 
chabar a l’Ecola Militari Preparatori Tecnica de Tula, dins son pais. 


Lo trabalh, lo professor 


En mila nou cent seissanta sieis 1966 fuguet nonmat en qualitat de 
professor certifiat de letras classicas, Pas dins un establissament quau 
que sia dins ‘na banlega parisenca coma quo se fai per los jones aura, 
tornat trobar son lyceu de jonessa, dins sa vila, lo liceu Edmond Perrier 
deTula. 


Dins las prumieras annadas de la cariera folia far un pauc de tot, quo se 
passa aitau per quasiment tots los jounes professors, aprenguet |’istoria e 
la geografia aus goiats e qu’es mas dins las annadas mila nou cent 
seissanta dietz que commencet de balhar de las lecons de langa d’oc dins 
la version lemosina. Queu trabalh, coma tot ¢6 que tocava, li tenia beucop 
e sos cors eran de granda qualitat. Quo li balhet l’ideia de far un pitit 
libreton per los escolans, un recuelh de textes daus trobadors daici a la 
Marcela Delpastre. Avem tots utilisat queu pitit libre per far passar 
Pesprueva d’occitan per lo bachalierat. 


Aqui me fau vos livrar ‘na prumiera pitoneta vidrla : per far passar las 
esprovas oralas a d’un examen los professors de Nauta-Vinhana eran 
envoiats en Creusa oben en Corréza e quilhs de la Corréza venian en 


Nauta-Vinhana. Qu’es aitau que me trobet a far passar quelas esprovas 
dau bachalierat a Gueret au liceu Peire Bourdan en mesma temps que 
Joudoux. Quand me viguet, me sautet dessur per me saludar desegur mas 
subretot per me balhar daus conselhs per jujar los gamens. Sei un bon 
pitit, polit coma fau, portet atencion a sos dires subretot que quo era ma 
prumiera convocacion d’examinator. A la fin de la jornada, dins la sala 
daus professors fagueren lo bilan de la cession. Folia veire la testa dau 
provisor, las mias notas n’avian ren a veire emb ‘quelas mon collega ! 
Las mias montavan a dietz-sept e ‘quelas de Joudoux a dotze ! 

Lo provisor essaiet ben de dire que los pitits avian chausit qu’ela esprova 
orala per ganhar quauques points, pena perduda ! Per mon collega la 
chausida de ‘quela esprova era n’engatjament de la jounessa per lo 
terraire, per las tradicions e per lo respect de lor familha. Dempuei queu 
jorn un petit vent feschilhos passet entre nos, mas quo ne duret pas. 
L’annada seguenta me trobava a Tula per rencontrar los jounes qu’avian 
trabalhat sos son tutoriatge. Los paubres eran espaurits en rentrar dins la 
sala de classa. N’en surtian uros e satisfachs ; m’es d’eivis que, au 
contrari de lor professor, eria un pauc mai generos ! 


Es quo per sos piaus esborassats, totjorn un pauc en |’air ? 

Es quo per son biais de ‘vangar en escrabolhant tot sur sa rota ? 

Es quo per sas credadas, sas raunhadas dins los colidors ? 

Los lyceans, que son plan coquins, li avian balhat un chafre : lo 
‘pelavan « lo singliar » ! 


Era aitau lo Robert Joudoux, ne fasia pas las chausas per la meita, li anava 
de tot son long ! Volia que tots los jounes siguessen coma se, intelligents, 
valhents per lo trabalh e bons escolans ! E son collega, qu’ensenhet en 
mesma temps dins lo mesme liceu escrit : 


« Son regard pénétrant et déférent adaptait une curiosité vigilante 
au culte des ancétres sous ses divers aspects ainsi qu’a la 
recherche historique et archéologique...Les collégues, les éléves 
et les étudiants n’oublieront pas son humanisme pétri de 
dévouement, d’érudition et d’équité. » 


La familha, la tant aimada familha 


Surtit d’una vielha familha de paisans lemosins Robert Joudoux era mai 
que mai estachat a questa terra lemosina onte es nascut, estachat tamben 
a sas originas, a sa genealogia e subretot a son pair e sa mair. Chaque 
annada per las amassadas de la societat regionalista dau lemosin de bas, 
quauque sia l’endrech, trobava totjorn lo moment per parlar de sos reires 
qu’avian vescut dins lo vilatge que nos recaubia 6 ben dins los ranvers. 
Parlava totjorn de sos davanciers « mos reires, los Joudou-Jaudou son 
J 
d’aici ; mon grand ...» e quo era lancat per dies minutas de noms de 
familhas, de mestiers, de vilatges e de datas per ‘poiar sos dires. Quo era 
tot parier per |’etimologia, la toponimia e |’onomastica, qu’aimava mai 
que mai. Se fasia un plaser de vos explicar, sans mesma |’aver damandat, 
Porigina de vostre nom de familha e ‘quela dau vilatge onte naisseguet ! 


Ai chausit de vos balhar de las anecdotas, n’en veiqui ‘nautra. Quand 
parlavam de genealogia, se mocava de me, bonablament emb bona umor. 
Coneissia mon trabalh per mon aubre de familha e, fasan referencia a ma 
parentela, me disia : 
« Anetz mosur lo camerier dau papa, lo fideu dau cardinau, coma 
vos portatz -vos ? » 
Sentia dins sos dires de blagaire un pauc de regret de pas tornar montar 
tan luenh que ieu dins lo temps ! 
Son amor de sa parentela anava jusqu’a parlar d’ela dins chaque numero 
de la revisda; avia totjorn quauqua res a escrire per assegurar son 
messatge. Quo podia esser dins un article, dins ‘na nota de bas de pagina 
oben ‘na fotografia. Me ven la remenbrang¢a d’un article sur lo maridatge 
que paraisset dins la revisda de decembre dos mila tretze (numero 208). 
Avia ‘gut l’eideia, pas tant urosa, de li botar la fotografia de la montra de 
son pair ! Quo era pus fort que se, folia parlar e parlar dengueras de son 
pair e de sa mair ! 


La patria, lo Lemosin de tots biais 


En dietz nou cent cincanta nou 1959 fuguet lo fondator de la Societa 
istorica e regionalista dau lemosin de bas e dins sa langada tornet-balhar 


vita a ‘na revisda que ne paraissia pus dempuei dies nou cent trent-e-un 
1931. E fau dire que, a partir de queu jorn, sa vita fuguet pus la mesma. 
Tot en fasan son trabalh d’ensenhaire devenguet pitit a pitit redactor, 
corrector, fasia tots los mestiers que folia per far paraisser quatre cops 
Pannada una revisda totalamant consacrada au Lemosin. Li avia de 
Parcheologia, de l’etnografia, de la poesia, dau teatre, de las biografias, 
tot ca que podia aver de |’interet per los lemosins dau pais e subretot 
quilhs qu’eran au luenh: Paris e las autras grandas vilas , tots los 
lemosins exilats. E fau li tirar lo chapeu, lo trabalh era decepte mas, ajudat 
de quauques fideus, reussisset a far de la revisda Lemouzi, una revista de 
qualitat, tan ben per la presentacion que per lo contengut. 

Questa revisda regionalista e felibrenca dau Lemosin avia ‘na periodicitat 
de quatre numeros annadiers completada d’un, oben de mai d’un, 
numeros especiaus. L’importanga, la regularitat e la nauta valor literari e 
istorica de sas publicacions (de sieis-cent a ueit-cent-cinquanta pajas 
chaque annada) plagava Lemouzi au primier rang de las societats 
savantas de Franca. Robert Joudoux era de juste plan fier de ‘queste 
resultat, degut a l’activitat e a la perspicacitat que desplejava per 
surmontar totas las dificultats rencontradas tot lo temps de ‘quela lonja 
perioda de cinquanta cinc annadas. 

Lemouzi coneis ‘na larja diffusion en Franga, segur, mas tanplan dins 
quauques pais estrangiers. En Alemanha, aus Estats-Units e au Japon 
daus estudians legissen los textes ancians e trabalhen sur los trobadors de 
Patge mejan publicats dins la revisda. 

Robert Joudoux prenia garda particulierament a la presentacion e aus 
articles publicats.Rigor scientifica per la rechercha de las originas 
documentaris, precision daus mots escartant lo verbiatge, soenh 
permanent de la sintaxi e de |’ortografia, eran daus principes imperatius 
sur lo respect daus quaus velhava escrupulosament. 


Mas qu’es pas lo tot ; jamais abracat fuguet director de « chantiers de 
jeunes bénevoles et de fouilles programmées » dins lo chasteu de 
Ventadorn, au fanum dau Jalhants, au tumulus de Rieu, dins la villa gallo- 
romana dau Boin e dengueras de las pitas chavadas « de sauvetage » dins 
las sepulturas gallo-romanas de La Plate, d’Eyrein, du Naud, de Veix, ..., 
daus sosterans -refugis, etc. etc. 


Mercés a tot queu trabalh recebet per dos cops, en mila nou cent 
seissanta-ueit e mila nou cent seissanta-dotze un « témoignage de 
satisfaction de la caisse des monuments historiques ». 
Son pitit libre sur sa vila de Tula li balhet en mila nou cent seissanta- 
tretze 1973 lo pretz d’historia Thiers de |’ Academia Francesa, e poden 
dire que sen carrava ! 
Si parlen de son Lemouzi, sa revisda, son trabalh de tots los jorns, poden 
dire que sos sa direccion dos cent dietz-set numeros vigueren lo jorn. 
Quo fai totparier mai de cinquanta mila pajas ! Mas, per delai quel 
esbeluiat nombre, fau pensar a tot lo trabalh que fasia ; cinquanta-milas 
pajas qu’es d’avis, mas cinquantas-milas pajas vudas e aprovadas per 
Robert Joudoux. Avia legit, tornat-legit, correjat, rejat, raturat, amelhorat 
(GO que n’era pas dau gost de tot lo monde!), botar en pajas, emb-d’ aquo 
de las notas d’embas de pajas. Veiqui ¢o que n’en dich |’ancian director 
de |’Institut Nationau de la rechercha Agronomica, Robert Pouget, 
colaborator de la revisda : 
« Robert Joudoux avait une véritable passion pour I’écriture. II 
était capable d’aborder avec succés tous les sujets : histoire, 
littérature, traditions régionalistes, polémiques, poésie, éditoriaux, 
critique littéraire, etc. Dans chaque numéro, outre I’éditorial 
habituel dans lequel il développait, souvent avec véhémence, son 
opinion, sur des thémes d’actualité, il n’hésitait pas a insérer des 
notes de bas de page dans lesquelles il précisait, complétait ou 
parfois méme — discutait la pensée de l’auteur. » 


E las prefacias ! Totjorn e pertot de las prefacias, quo-lai per chasque 
article, chasque obratge publicat. E quand la prefacia, malur, era escricha 
per un autre, e ben fasia una postfaca. Pen un libre, pen un numero 
especiau publicat per Lemouzi n’es pareigut sens ‘na prefacia de Robert 
Joudoux. Dins las referencias bibliograficas, exijava d’apondre au titre 
dau libre la mencion « prefaga de Robert Joudoux, majorau dau 
felibrige. » 


« ...I] est vrai que ces préfaces étaient de véritables chefs d’ceuvre 
d’écriture, non dénués d’un certain lyrisme, ou il donnait libre 
cours a son imagination toujours fertile. Dans cet exercice difficile 


il était un maitre incontestable. Il réussissait en effet a faire 
ressortir les mérites de l’auteur de l’ouvrage, en mettant en 
exergue certains traits caractéristiques de son passé, en méme 
temps qu’il louait les qualités et l’intérét de ses écrits. Tout cela 
dans un Style alerte, souvent plein d’humour. Il aimait émailler son 
texte de nombreuses citations en langue limousine et aussi en latin, 
bien choisies, et adaptées a l’auteur de l’ouvrage. La lecture des 
préfaces du majoral, méme si certaines paraissaient parfois un 
peu longues et méme un peu ésotériques, était toujours un moment 
de plaisir. » 


La revisda Lemouzi, totjorn sos sa direccion, era acompanhada de 
« collections ». Entau nos balhet : 

- colleccion Bernart de Ventadorn : setze volumes de poesias e de recits 
de lenga d’oc ; 

- colleccion Arqueologia Lemosina : quinze volumes de fossinages sur lo 
pais e de recherchas dins los vielhs papiers de |’archivas ; 

- colleccion Memorias d’Istorias e de Geografia regionalas : cent nou 
volumes per parlar daus vilatges, de las gens, de las culturas, de las 
tradicions, ... dau pais. 


Escriviat, ses-mesme, lo sies d’octobre de dos mila quinze dins sa 
bibliografia : 


« Robert Joudoux, depuis 1959, anime la vie culturelle limousine, 
regroupant autour de lui, sous l’égide de la revue Lemouzi, tous ceux qui, 
poétes, historiens ou archéologues, veulent promouvoir la littérature 
limousine et la recherche scientifique libre et désintéressée, afin de 
sauvegarder le patrimoine ancestral (langue et traditions limousines, 
sites et monuments, etc.)...Lemouzi exige un travail considérable, 
quotidien... Robert Joudoux est, sans doute, l’un des plus anciens 
présidents de société savante (reconnue d’utilité publique) en Europe, et 
a fété ses « cinquante ans » a la téte des éditions Lemouzi, a Tulle, le 8 
aout 2009,avec remise solennelle, par le capoulier Jacques Mouttet, de 
la médaille du cent-cinquantiéme anniversaire de Miréio de Frédéric 
Mistral... » 


Si un domani entrava dins las preocupacions dau majorau Robert 
Joudoux, qu’es ben la defensa de nostra lenga lemosina, una de las 
principalas lengas de ¢a que ‘pelem auei |’occitan. 

Per Joudoux, lo lemosin n’es pas un « patois » mas ‘na lenga 
vertadiera emb gramatica, conjugason, sintaxi. Malur a son entreparlaire 
que emplejava « patois » per parlar de la lenga lemosina. Se fasia rebufar 
e avia drech a un vertadier ensenhament. E si a la fin persistava dins son 
error, Sa fauta, s’exposava a ‘na severa e dura rangaunhada dau majorau ! 


Nos balhet daus textes de primiera qualitat per la coneissanga e la defensa 
de nostre lemosin . N’en veiqui quauqu’uns : 


(Euvres completes du poéte limousin Jean-Baptiste Chéze (1970) ; 
Proverbis Bas-lemosins de Joseph Roux (1971) ; 

Etudes sur la personnalité limousine a travers la littérature et les traditions 
(1983) ; 

Le limousin et la monarchie (volume 1 en 1987, volume 2 en 1988) ; 

Le pays limousin sous la révolutions (2 volumes en 1983) ; 

(Euvres poétiques et limousines de Jean Mouzat (2 volumes, 2000). 


Davant tant de trabalh de granda qualitat , 1’ Academia daus juocs floraus 
de Tolosa lo faguet Mestre es juocs floraus en mila nou cent quatre- 
vint-dotze. 


Lo felibrige 


Qu’es |’annada mila nou cent seissanta dos 1962, un an solament apres 
aver balhat ‘na nuvela vita a la revisda Lemouzi, que Robert Joudoux 
devenguet felibre mantenaire. 

Plagava entau son trabalh sos lo bienfach de |’estela aus set rais e dins la 
dralha de sos davanciers, los majoraus Roux, Bombal, Plantadis per la 
Coreza, Farnier e Rebier per la Nauta-Vinhana. Dins son lang, e per far 
obrar totas las bonas volontats dau pais, fondet lo « Comitat d’Estudis 
Lemosinas » que fuguet menat per tres personas de prumiera: 

Robert Joudoux, professor e director de Lemouzi, 


Jean Mouzat, professor e especialista dau trobador Gaucelm Faidit, 
Dono Jeanne Farnier, syndic de la mantenanga dau Lemosin. 


Qu’es mercés a queu comitat que fugueren reviscolats los « Judcs de las 
glantinas », nascuts dins la vila de Tula per la favor d’un borgés generos 
Jean Teyssier, |’annada mila cinc cent cinquanta sieis . Quatre pretz eran 
perpausats : 
- pretz Jean Teyssier: poesia 6 ben prosa en lenga lemosina per los 
jounes; 
- pretz Joseph Roux : poesia 6 ben prosa en langa lemosina per tots ; 
- pretz Joseph Loubet : poesia oben prosa dins un dialecte d’Oc ; 

- pretz Lemouzi : lenga francesa, mas que parla dau Lemosin. 


Qu’es emb granda emocion que vos parle de quilhs juocs. Ai ‘gut lo 
bonur de li ganhar d’entre dos cops : en mila nou cent seissanta-sieis per 
dau tiatre e en mila nou cent seissanta-nou per la poesia. Mas mai que 
mai de li far coneisseng¢a de plan brava monde: Marcela Delpastre, 
Roger Teneze, Joseph Migot, Antoineta Cougnoux, Micheu Chadeuilh 
que ilhs maitot obtengueren una distincion. 


Robert Joudoux, que fasia totjorn son sergent-recrutaire per la defensa de 
las tradicions, fuguet mon pairin e Dona Farnier ma mairina per rentrar 
au felibrige e qu’es sur sos conselhes que mon grope es devengut, e es 
dengueras, escola felibrenca. 

Eu porta lo nom d’Escola felibrenca Albert Pestor, poeta nascut de 
Manhac-Borg, un vilatge veisin, e amic de Robert Joudoux. 


Lo felibrige, conscient du trablah realizat, regraciet Robet Joudoux en lo 
fasant Mestre d’Obro en mila nou cent seissanta-dotze e subretot en 
Velegissant Majorau, dietz ans pus tard, en mila nou cent quatre-vint 
dos a la cigala de Garona qu’ai l’onor de portar auei. 


E dengueras 


Per esser tot a fait juste fau parlar de ¢a que ‘pelava « las colleccions de 
Lemouzi », quo era ni mai ni mens que lo comengament d’un muséu de 


la vita lemosina. Volia conhar totas las archivas de Lemouzi e totas las 
colleccions dins ‘na vielha bastissa dau segle quinzesme-setzesme, lo 
chasteu Becharia, que se trobava a ‘na porta d’intrada de la ciutat 
fortificada d’ Uzercha. Ciutat de tota beutat, per un cop lo dicton es verai, 
que dich : 

Qu’ a maison a Uzercha, 

A chasteu en lemosin. 


Emb I’ ajuda dau maire de la vila, nos comencerem de li portar los papiers, 
los vielhs papiers, los ostilhs, las bossas, las besunhas, los petassons e tot 
¢O que recuperavam, ati e alai. Dins de las salas frejas, pas tan escleradas, 
daus planchats pas tan sanciers, e daus escaliers en cagolha, qu’era pas 
aisat de trabalhar. Quo fasia res, eran uros de far ‘vangar la granda eideia. 
Mas un chamnhament de municipalitat, ‘na nuvela mairessa que volia 
esser mestressa chas ela, lo caracteri desavenhe de nostre president, fotet 
dins |’ aiga tot lo trabalh realisat. 
Quauques mes pus tard los emplejats de la municipalitat, sos lo pretexte 
d’insalubritat e dau dangier dau vielh bastit, porteren tots nostres bens 
dins la cava dau liceu. 
Lo president Joudoux aguet beu ronhar, credar, escrire, telefonar, la 
mairessa elegida avia lo drech, e las gens dau borg, per ela. 

L’aventura era chabada, quo era bargat ! 


Mas quo era sens coneisser lo Robert Joudoux. Quand avia quauqua res 
dins sa testa qu’era pas dins sos ... piaus ! 

‘Chaptet un vielh garatge de mecanica dins la zona industriala la Solana 
de Tula per li portar las colleccions e li far lo sieti sociau de la societat, 
un centre de recherchas per estudiants e cherchaires. Lancet dins la 
revisda ‘na soscripcion per culir de l’argent e faguet de se mesme una 
donacion d’importanga. Eu ‘ribet a far paiar lo carrelatge emb la reserva 
financiera dau deputat de Tula, un certen Francés Hollande ! 


Entau, d’aqueu biais, Lemouzi es dempuei quauquas annadas dins sos 
muebles. Nos li tenem las reunions e las amassadas, nos li recevem la 
pressa, nos li convidem las personas que estudian lo lemosin, nos li fam 


las espedicions de la revisda... En soma, son eideia a vist lo jorn, es 
venguda realitat ! 
Quand vos disia qu’era entestat coma ‘na ‘belha ! 


Tota quela vigor, tot queu sacrifici, tota una vita per una causa unica : lo 
pais ! 

Fuguet totparier reconegut e quo li volguet quauquas recompensas de la 
nacion francesa : 


Medalha d’argent de Jonessa e daus esports (1975) ; 

Medailha d’aur d’ Arts, Sciencas e Letras (1977) ; 

Ordre natiOnau dau Merite, chivalier (1974) e oficier (1994) ; 

Ordre daus Arts e Letras, chivalier (1970) oficier (1978) e comandor 
(2006). 


Robert Joudoux a saugut, maugrat las entraupas, rassemblar la terralha 
saborosa d’una coneissanca populara e sabenta. Son trabalh damorara 
dins las archivas e totas sas recherchas seran utilisadas per los cherchaires 
de deman. A reussit a rassemblar los dariers mots e suvenirs d’un monde 
que nos ven dau fond daus atges e qu’essaiem de tornar far flurir. 


Mas, tras lo personatge public e son obra, gardarem lo suvenir de l’Ome 
vivandier, mas d’una personalitat au caracteri ben enduresit ! 


Se que aimava parlar de lonja, beucdp trop de lonja, era un tribun que 
sabia usar lo sense precis daus mots emplejats. 


Se que esmalhava sos dires d’expressions talament scientificas que, 
suvent, quo nos passava per dessur le testa. 


Se que d’en primier semblava pas aisat, un cop que avia balha sa fisanga, 
era fideu dins sas amistats . 


Lo paubre aguet dins la fin de sa vita ben daus malurs causats per sa 
santat, santat que delaissava per far son obratge , sa revisda, son Lemouzi. 


A eissaiat de luchar contra la malaudia, s’encrenilhava a la vita, mas 
coma suvent la batalha era perduda d’avanga. 


Auei, dau temps que se permena dins lo ciau, en companhia de Santo- 
Estello, nos laissa quasi orfaneus. 


Lo majorau Robert Joudoux damorara per la posteritat un esferbit Ome 
de letras, animat d’un soenh inalassable de far passar tras son obratge 
immense, las tradicions d’una civilisacion regionala en grand dangier de 
disparicion. 


Son exemple damorara un modele per nautres, sos successors, a persegre 
la subrebela tascha entrepresa. 


Mas som prestes ! 
E som au trabalh ! 


Auzor ! 


